Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 199

1. A szakma — mester szintű — gyakorlása során előforduló legfontosabb feladatok (feladatcsoportok) — A vállalása (mint feladat) előkészítése során: = értelmezi a feladatot, a vállalkozása határait, felméri, képes-e a vállalás végrehajtására, = felméri a vállalása terepét az épített környezetet, annak infrastruktúráját, műszaki, esztétikai jellemzőit, = felméri és összegzi a megbízói igényeket, = a megbízói igények és a vállalása terepének, az épített környezet lehetőségeinek összevetésével tervideákat készít, = tervötleteit, elképzeléseit vizuálisan megjeleníti, ötletvázlatokat készít. — Az ajánlati tervkészítés során: = funkcionális és látvány vázlatterveket készít, amelynek során a megrendelőt szembesíti funkcionális és vizuális igényeivel, = összeállítja az ajánlati dokumentációt (tervek, termékismertetők, anyagminták, árak), = árajánlatot készít a tervezésről (a szolgáltatása tartalma és ára összefüggésében), = fővállalkozóként költségbecslést készít a megvalósulásról (a beruházás költségéről). — Egyeztet a megrendelővel (megbízójával) = bemutatja az ajánlati terveket, = az ajánlati terveket összehangolja az elvárásokkal, = elvégzi a szükséges tervmódosításokat, = vállalása teljesítéséhez szükséges társtervezőkkel (pl. építész, belsőépítész, gépész, elektromos, statikus stb.), tervet egyeztet, = a szükséges módosításokkal jóváhagyatja a tervet a megrendelővel, = megköti a vállalási szerződést a megbízójával (mire vállalkozik, mennyiért, milyen határidőre), = a kivitelezők ajánlatait, referenciáit begyűjti és elemzi, kivel érdemes a munkát kiviteleztetni, = a megbízónak javaslatot tesz a kivitelezőre. — A kivitelezéshez szükséges műszaki terveket elkészíti: = elkészíti a műszaki terveket és műhelyrajzokat a szükséges léptékben, = általános és műszaki leírást készít, a munka fajtájának megfelelő részletezéssel, = konszignációt készít a kereskedelemben beszerzendő cikkekről: bútorokról, berendezési tárgyakról, gyártmányokról (miből mennyit), = költségvetési kiírást készít, = fővállalkozóként költségvetést készít, a költségvetési kiírás és kiviteli árak alapján, beáraz (anyag- és munkadíj), = jóváhagyatja a megbízójával a kiviteli terveket, = amennyiben fővállalkozóként végzi a munkát, szerződést köt a kivitelezésre a megbízójával. — Biztosítja a megvalósulás feltételeit: = beszerezteti a szükséges hatósági engedélyeket, = fővállalkozóként a kivitelezés előtt ütemtervet készít, = fővállalkozóként beszerzi a kivitelezéshez szükséges anyagmennyiségeket, = az alvállalkozóktól beszerzi az ajánlatokat, 2001/117. szám = a kivitelezési ütemtervnek megfelelően leköti a szükséges kapacitásokat. — Fővállalkozóként megvalósítja a beruházást: = mint fővállalkozó kijelöli az alvállalkozókat, = mint fővállalkozó koordinálja a kivitelezést (mit, mikorra, milyen minőségben), = művezetést végez a helyszínen (a kivitelezés a tervnek megfelelően készül-e), = művezetést végez gyártás közben a kivitelező telephelyén, hogy a kivitelezés a tervnek megfelelően készül-e, = szükség esetén kiválasztja és beszerzi a kereskedelmi termékeket, = fővállalkozóként a megvalósulás egész ideje alatt az építkezés (berendezés) helyszínén építési naplót vezet. — A fővállalkozó lakberendező mester átadja a megvalósult munkát a megbízójának: = megszervezi a műszaki átadás-átvételt az alvállalkozók és a megbízó jelenlétével, = az esetleg felmerülő hiányosságokról, minőségi kifogásokról hibajegyzéket készít, = minőségi hibákat kijavítja, a hiányokat pótolja, = az elvégzett munkáról számlát készít. — Szakmai önképzést folytat: = folyamatosan figyeli és alkalmazza a vizuális trendeket; korszerű szakmai ismereteket szerez (új anyagok, technológiák), = a szakmai irodalom tanulmányozásához igyekszik idegen nyelvtudásra szert tenni, = részt vesz hazai és külföldi szakmai bemutatókon, kiállításokon, versenyeken, = állandóan fejleszti szakmai és stílustörténeti ismereteit, = szakmai továbbképzéseken vesz részt, = szakmai munkásságáról portfoliót készít, és azt folyamatosan karbantartja, fejleszti. — Szakmai közéletben való részvétel: = műtermében, vállalkozásában beosztottai szakmai fejlődését segíti, = publikál hazai és külföldi szakfolyóiratokban (munkáját bemutatja), = részt vállal szakmai szövetségek munkájában (képviseli szakmáját, adott esetben tisztséget vállal). — A folyamatos működés feltételeinek biztosítása: = mint fővállalkozó a vállalkozása működtetése érdekében kialakítja a szükséges munkaterületet, = készletezi, nyilvántartja a beruházáshoz szükséges anyagokat, = beszerzi a szükséges munkaeszközöket, karbantartja, és folyamatosan fejleszti, = megszervezi és folyamatosan biztosítja a beruházáshoz szükséges létszámkapacitást, = elvégzi (elvégezteti és ellenőrzi) a szükséges adminisztrációs munkákat, = marketing tevékenységet folytat, = folyamatos kapcsolatot tart az alvállalkozókkal és beszállítókkal, ellenőrzi munkájukat, = cége arculatát (imázs) igyekszik kialakítani és fenntartani.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes